Pesem Evrovizije 1993
Pesem Evrovizije 1993 je bil 38. izbor za Pesem Evrovizije zapovrstjo. Gostila jo je Irska, zmagovalka na izboru prejšnjega leta. Tudi na tem izboru je zmagala Irska, ki jo je zastopala pevka Niamh Kavanagh s pesmijo "In your eyes". To je bila že peta irska zmaga in s tem se je Irska pridružila Franciji in Luksemburgu, ki sta bili dostlej državi z največ evrovizijskimi zmagami. Na izboru je tudi drugo mesto zasedla ista država kot leto poprej, in sicer Velika Britanija.